ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት "ንህዝቢ ካብ ዘይምእማንን ምንዓቕን ዝምንጩ'ዩ" 16 መጋቢት 2018 መግለጺ ስእሊ, ጋዜጠኛ ሚልዮን ሃይስላሰ ፣ ኣይተ ኣብረሃ ደስታ፣ሓጋዚ ፕሮፌሰር የማነ ካሳን ዶክተር ተኽላይ ተስፋይን (ካብ ኢድ ፀጋም ናብ የማን) "ዓዲ መለስ ስርናይ እምበር ኳዂቶ ኣይተብቁልን" ዝብል ጭርሖ ኣብ ዝተሰምዐላ መሬት ትግራይ 'ዒፈዬ ኣብዘለኽያ ኣፅቅጢ' እንትበሃል ናበይ ኰን ኢና ነምርሕ ዘለና ዝበሉ ውሕዳት ኣይነበሩን። እዚ ኣብ እንዳ መሸታ ብሕሹኽሹኽ ኣይኰነን ተዘሪቡ፤ ናይ ውድብ ህወሓት መግለፂ ጥራሕ'ውን ኣይኮነን። ርክብ ህዝብን መንግስትን ዝበሃል ዓቢ ትካል መንግስቲ ከም ኣርእስቲ መግለፂ ቅዋም መንግስቲ ትግራይ ገይሩ እዩ ኣቕሪብዎ። ብዝዀነ እቶም 'ኳዂቶ' ዝበሃሉ ዘለዉ፡ እቶም ሕገ መንግስቲ ኢትዮጵያ ዝፈቐደሎምን ኰን ዶዀን ናትና ይሓይሽ ኢሎም መማረፂ ሒዞም ዝቐረቡ ተቓወምቲ ፖለቲካዊ ውድባት'ዶ ኾን ይኾኑ?
